নিয়ম ছিল। নিয়মের ফাঁকও ছিল। অভিযোগ, সে নিয়মের ফাঁকেই বাম জামানায় রাজারহাট নিউটাউনে গরীবদের ফ্ল্যাট দখল করে বসেছেন বিত্তশালী ব্যবসায়ী। চব্বিশ ঘণ্টার এক্সক্লুসিভ রিপোর্ট।রোজগার কোটি কোটি টাকা। সে ব্যবসায়ীই আবার বাসিন্দা সরকারি এলআইজি আবাসনের। তবে তাঁর সাফাই, সবটাই নিয়ম মেনেই হয়েছে।
 ব্যুরো: নিয়ম ছিল। নিয়মের ফাঁকও ছিল। অভিযোগ, সে নিয়মের ফাঁকেই বাম জামানায় রাজারহাট নিউটাউনে গরীবদের ফ্ল্যাট দখল করে বসেছেন বিত্তশালী ব্যবসায়ী। চব্বিশ ঘণ্টার এক্সক্লুসিভ রিপোর্ট।রোজগার কোটি কোটি টাকা। সে ব্যবসায়ীই আবার বাসিন্দা সরকারি এলআইজি আবাসনের। তবে তাঁর সাফাই, সবটাই নিয়ম মেনেই হয়েছে। এটাই কী ছিল নিয়ম? দুহাজার আট সালে  সংস্থার দেওয়া ব্রোশিওরে বলা হচ্ছে, মাসে ছয় হাজার টাকা আয় হলেই এলআইজি ফ্ল্যাটের জন্য আবেদন করা যাবে। ওয়ান বেডরুমের এই সব ফ্ল্যাটের দাম ধার্য হয় আড়াই লক্ষ টাকা। কিন্তু বাস্তবে দেখা যাচ্ছে, কোটিপতি ব্যবসায়ী আদিত্য টিবরেওয়ালের নামে এই ফ্ল্যাট বণ্টন হয়। শুধু আদিত্যই নয়, তাঁর বাবা সীতারাম টিবরেওয়াল ও ভাই শৈলেশ টিবরেওয়াল পেয়েছেন সরকারি আবাসনের এলআইজি ফ্ল্যাট। বাসিন্দারা বলছেন, খুঁজলে রাজারহাট-নিউটাউনে সরকারি এলআইজি ফ্ল্যাটের বেআইনি হস্তান্তরের বিস্তর প্রমাণ মিলবে। কিন্তু কেন সামান্য এলআইজি ফ্ল্যাট কিনলেন কোটিপতি ব্যবসায়ীরা?